open-index/open-wikipedia-markdown huggingface dataset:
Kaleidoskopo

**Kaleidoskopo** o **kalidoskopo** esas aparato qua kontenas mikra objekti multakolora qui su situesas diverse ed intersimetrie kande onu agitas l'instrumento.
Kalifo

**Kalifo** esis la sucedanto di la profeto Mahomet e pos la morto di ilta (632) transprenis la spirital e mondala guido dil islamani. Bagdad divenis la centro dil estala kalifio. En Hispania la kalifio di Kordoba esus establita til la Rikonquesto.

Kalifo esas suvereno Mohamedana, qua unionas en su la povo politikala e la povo religiala. Il guvernas stato, qua nomesas kalifio.
Kalo

**Kalo** esas dikesko od hardesko di pelo, produktita da fricionado, ye palmo, ye plando, sur pedofingri.
Kalomelo

**Kalomelo** esas subkloruro di merkurio, korpo blanka, nedissolvebla en aquo, uzata medicine kom purgivo, e kom kontravermo.
Kalsono

**Kalsono** esas suba vesto, quaza bracho, ek telo, flanelo, kotono, silko e.c. Por mulieri e yunini ica vesto anke nomesas kalsoneto.
Kamelio

**Kamelio** esas genero di orno-planti arbustiva, ek la familio "teacei", havanta 100 til 250 speci. Kamelii originas de regioni tropikala e subtropikala di sud-estal Azia, Chinia e Japonia. Georg Joseph Kamel (Jiří Josef Camel) Cheka-Germana botanikisto e jezuito deskriptis unesmafoye ta genero di planti, pos voyajo a Filipini. Pro to, Carl Linnaeus baptis ta genero homaje lu.
Kameno

**Kameno** esas konstrukturo masonura, aptigita por la kombusto, e qua konsistas esencale ye herdo qua komunikas  kun la dom-exterajo per tubo, olqua produktas l'aero-tiro ed esas la paseyo di la fumuri ; la parto dom-extera di kameno-tubo o kameno-korpo.
Kreozoto
Kamerlingo

**Kamerlingo** esas kardinalo di qua l'ofico konsistas, en la stati pontifikala, ye administrar la judicio-fakto e la trezoro-fakto, qua prezidas  la chambro apostolala, e guvernas dum la vaki da la santa Sideyo.
Kamforo

**Kamforo** esas substanco konkreta, blanka, diafana, qua saporas  bitre e korodive, odoras penetrive, tre volatila, uzata kom kontre-spasmo  ed antisepsivo, quan onu extraktas ek la chinia-lauro.
Kandelabro

**Kandelabro** esas :
* kandeliero kun plura branchi por bujii.
* granda suportilo qua portas un o plura lanterni gasala od elektra por lumizar voyi publika, peristili, salono, e.c.
Precoza metalo

**Precoza metalo** esas ...

**Kanetilio** esas filo ek oro od arjento, spulita sur longa agulo de fero, ed uzata por la fabriko di texuri brodita ye oro od arjento.
Kamiono

**Kamiono** esas veturo projetata ed uzata por transportar vari. Lua grandeso varias de mikra kamioni, simila ad automobili til giganta kamioni uzata en mineyi ed altra granda laboradi. En Europa, kamioni kun kuntara kombinita pezo infre 3.5 toni esas nomizata lejera komercala veturi e povas esar uzata en intern-urbala transporto.
Kamomilo

**Kamomilo** esas planto ek la familio  "kompozaji", di qua la flori - uzata infuze - esas stomako-kuraciva  e kontre-febra. *Matricaria chamomilla*
Kanalo

**Kanalo** esas :
* quaza rivero artificala, destinita ad igar interkomunikar du baseni, du riveri o rivereti, o du parti ek un rivero o rivereto.
* aquovoyo naturala od artificala en l'enireyo di portuo, o paseyo navigebla qua duktas a ta enireyo.
Kandelo

**Kandelo** esas mecho ek kotono, cirkondita da sebo, da vaxo o da irgaltra materio grasa e kombustebla, qua, kande olu esas acendita, konsumesas lente, e donas flamo lumiziva.

**Cero** esas kandelo maxim ofte granda uzata en kulto.
Kanapeo

**Kanapeo** esas sidilo di qua la dors-apogilo esas tale granda ke, sur lu, plura personi povas sidar ensemble, od un persono sternar su.
Kanikulo

**Kanikulo** esas periodo dum qua vetero esas tre varma, e qua produktas serio de varmega dii.

To quo exakte esas kanikulo dependas forte de ube on trovesas en la mondo. Kanikulo esas plu sever en urbala regiono pro l'efekto di la varmeges-insulo.

## Riski sanesala di varmegeso
Se la temperaturo restas dum longa periodo super 25° Celsio, homi povas havar problemi sanesala pro la varmegeso. Ta problemi povas esar enoyanta, quale tro-varmesko. Ma la problemi anke povas esar plu severa, quale hipertermo. Varmegeso povas esar mortigiva dum *temperaturo di humida bulo* de 35°.

## Etimologio
**Kanikulo** venas de la Franca *canicule*, qua, olua-latere pruntesas de la Latina  *canicula*, qua esas la diminutiva formo por *canis* (hundo), do fakte: hundeto. Ta vorto uzesas depos la Romano Varron, por tradukar l'anciene Greka *κύων kúôn*, nomizante la partikulare brilanta stelo *Canicula* di la stelaro di Granda Hundo, stelo nun nomizata Sirius.

Ja en Egiptia antiqua, la deino Sopdet, personigo di la stelo Sirius, esis akompanata da hundo. Ofte Sirius simple reprezentesis da ca animalo. La suno-ligita levesko di Sirius, periodo dum qua la stelo Sirius levas su ye sama tempo kam la suno e do esas videbla dum l'auroro, merkis la nova yaro Egiptian e la komenco di la kresko di la Nilo cirkum la 19ma di julio, la maxim varma periodo di la yaro. Ye la 45ma nivelo paralel a la norda hemisfero, do en Europa, e lor la periodo de la 24ma di julio  til la 24ma di agosto, ca tre lumoza stelo levas su sama-tempe kam la suno : ca konstato pensigis dal ancieni ke existis ligo inter l'aparo di ca stelo e la granda varmegesi meteorologiala. Tale Plinus l'Anciena skribis: "Koncernante la Kanikulo, qua ne savas ke ol, levanta su, lumizas l'ardoro di la suno ? L'efekti di ta astro esas la maxim povoza sur la tero: la mari bolias pro olua levesko, la vini fermentacas en la keleri, l'aqui stagnanta agiteskas".
Kankro

**Kankro** esas krustaceo kun kin pari de gambi, di qua la gambi avana finas ye pinci, e qua marchas (egale-bone) avance o desavance.
Kanoo

**Kanoo** esas pirogatra kanoto kun pintatra extremaji, facita ek dina ligno, movanta ordinare per pagayi.
Kanono

*videz anke [[Kanono (homonimo)]]* 
**Kanono** esas cilindro ek bronzo, gisfero, stalo, borita adtubatre por kontenar la projektili (kuglegi, obusi, mitralio) quin lansas l'explozo da kargajo ek pulvero quan onu acendas, muntita sur afusto.
Kantato

**Kantato** esas ensemblo ek versi, qua konsistas (generale) ye recitativo e ye strofi, a qua onu povas adjuntar muzik-ario.
Nathalia Dill

**Nathalia Goyannes Dill Orrico**, konocata com **Nathalia Dill** (n. 24 di marto1986) esas Braziliana aktoro di televiziono.
Kaolino

**Kaolino** esas argilo blanka, tre pura, quan onu renkontras precipue en Chinia, ed ek qua onu facas porcelano.
Kaoso

**Kaoso** esas :
*konfuzeso  di l'univers-elementi qui, segun ula teogonii, existis ante l'organizeso di mondo.
* (metaf.) konfuzeso e desordineso absoluta.
Kapelo

**Kapelo** esas loko sakrigita por kristanismo, ube onu konservas la mantelo, la restaji de personi judikata kom santa.
Kapero

**Kapero** esas yuna burjoneto de arboreto *Capparia spinosa* kultivata sude di Europa, qua, konfitite en vinagro, uzesas kom kondimento.
Kapitalo

**Kapitalo** esas la pekunio quan ulu posedas (kontraste kun la revenuo, qua esas acesora). la pekunio, egardata kom produkto-moyeno.
Kapitano

**Kapitano** esas :
* la persono qua komandas en regimento-kompanio.
* la persono qua komandas sur militonavo, kom chefo, oficiro, suprega.
Kanulo

**Kanulo** esas tubo, plu o min longa, rigida o flexebla, quan onu uzas en ula operaci kirurgiala, o por enduktar (aden l'intestini o la vagino) ula liquidi.
Kanvaso

**Kanvaso** esas :
* dika telo kruda, de qua onu facas segli, tuki koqueyala.
* Reto ek kotono-fili duopla, qui interkrucumas ajure, formacante quadrati, de qua konsistas la fundo sur qua onu facas l'agulo-tapeto.
Kaponiero

**Kaponiero** esas galerio konstruktita en sika fosato di fortreso, infre di la pafolineo, por komunikar de ta o ca fortifikajo, e por impedar la transiro di la fosato.
Kapoto

**Kapoto** esas :
* longa redingoto por viri, e precipue por soldati.
* sur automobili, kovrilo metala qua shirmas motoro.
* sur ula komerconavo : bloko qua shirmas enireyo di pupo-eskalero ;
Kapstano

**Kapstano** esas grosa tamburo en vertikala axo, developita por uzar kom vindilo por haular kordi e kabli, o la kateni de la ankri che navi. Komence, ol dependis de la forco homala, ma moderne on uzas mashinaro elektrala, hidraulikala, pneumatikala od impulsata per motoro di interna kombusto.
Kapsulo

**Kapsulo** esas :
* (artilrio) alveolo de kupro, qua kontenas materio detoniva, e qua uzesas por komunikar la fairo a la kargajo de pulvero di perkut-armi.
* (farmacio) envelopilo solvebla, sensapora, aden qua onu inkluzas ula medikamenti por disimular lia saporo desagreabla.
Kapuchino

**Kapuchino** esas *tropaeolum maius*, planto klimera, di qua la floro esas oranjo-flava, e qua havas, ye sua extremaji suba, apendico kapuco-forma.
Karabino

**Karabino** esas lejera fusilo, di qua la tubo havas (ordinare) surfaco interna qua esas striizita helicatre, ed extere surfaco taliita facioze.
Karafo

**Karafo** esas vazo portebla, ordinare sen ansi, kun ventro globoza, kolo streta, ek kristalo od ek vitro senkolora, di qua la stopilo esas ek la sama materio, e qua generale destinesis a kontenor od a varsor la repast-aquo.
Kaprimulgo

**Kaprimulgo** esas *caprimalgus europeus*, genero di pasero kun beko fendita, e qua, flugante, havas sua beko apertita.
Karavano

**Karavano** esas :
* en avan-Azia, en Arabia, e.c., trupo de komercisti, de voyajeri, de pilgrimenti, asemblita por transirar plu sekure la dezerti.
* (metaf.) trupo de personi qui iras ensemble.
Karavanserayo

**Karavanserayo** esas en Oriento-landi : granda edifico en qua voyajanti povas shirmar e su ipsa e lia charjobestii.
Kaprikorno

**Kaprikorno** esas koleoptero de la familio  *cerembixo* , kun longa anteni artikoza, kurva quale korni.

## Sorti
Alpikaprikorno
Gotik arkitekturo

**Gotik arkitekturo** esas stilo di arkitekturo qua prosperis dum alta e meza Mezepoko. Ol evolucionis de Romanesk arkitekturo ed sucedesis da klasik arkitekturo.

Ol originis dum la 12ma yarcento e duris til la 16ma yarcento. En ta epoko ol konocesis kom *Opus Francigenum* (Franca stilo). Lua karakteri inkluzis puntita arki, vulti e kurva suportili por alta muri.

L'origino di la vorto *gotika* esas Goto, nomo di populo qua vivis en nuna Germania.
Karavelo

**Karavelo** esas :
* (olim) che la Turki, grosa militonavo.
* mikra navo kun segli latina, uzita precipue da la Portugalani.
* navo uzata por peskar haringi.
Karborundo

**Karborundo** esas siliko-karburo, preparita  per submisar, a la kaloro de elektroformo, mixuro ek karbono e silicio : uzata por la fabriko di grindo-roti.
Kardinalo

**Kardinalo** esas singla ek la sepadek prelati (episkopi, sacerdoti, diakoni) ye qui konsistas la Sakra Kolegio di Eklezio katolika, qui votas en konklavo por elektar nova papo, o por elektesar, e qui havas kostumo reda.
Karduno

**Karduno** esas *Cynara cardunculus*, speco di artichoko, di qua onu manjas la kosto mediana di la folii, pos blankigir olu por kovrar lu ye palio.
Kariatido

**Kariatido** esas statuo de muliero, drapirita, quan onu reprezentas kom stacanta, e qua subtenas entablamento, kornico, vice kolono, pilastro.
Sutano

**Sutano** esas vesto butonagita de supre ad infre, qua kovras til la pedi, quan olim portas la mediki, la sacerdoti, e quan nur ici duras portar.
Karmezino

**Karmezino** esas obskura-reda koloro kun malgranda quanteso di koloro cieloblua. Tradicionale konsideras ol kom koloro di sango veinala (obskura - kontre a skarlato).
AC/DC

**AC/DC** esas un muzikala grupo de Australia, fondita ye 1973. Malgre esas klasifikata kom grupo di Hard Rock e konsiderata pioniri di Heavy Metal la grupo konsideras lua muziko nur rock and roll.

## Verki
* High Voltage (1975)
* T.N.T. (1975)
* High Voltage (1976)
* Dirty Deeds Done Dirt Cheap (1976)
* Let There Be Rock (1977)
* Powerage (1978)
* Highway to Hell (1979)
* Back in Black (1980)
* For Those About to Rock We Salute You (1981)
* Flick of the Switch (1983)
* Fly on the Wall (1985)
* Blow Up Your Video (1988)
* The Razors Edge (1990)
* Ballbreaker (1995)
* Stiff Upper Lip (2000)
* Black Ice (2008)
* Rock or Bust (2014)
* Power Up (2020)

## Referi
Angus Young

**Angus McKinnon Young** (n. en 1955) esas Australiana muzikisto di rock, fondinto di la grupo AC/DC, kun lia fratuli Malcom e George Young.
Ekonomio dil Insuli Kaiman

L'ekonomio di Insuli Kaiman, transmara teritorio dil Unionita Rejio, dependas precipue de turismo e financala servadi, qui reprezentas de 50 til 60% de la totala nacionala produkturo di la regiono. Agrokultivo, lejera industrii ed altra servadi havas minora partopreno en la TNP. La "du sustenili ekonomiala" - turismo e financi - komencis developesar pos la yari 1950a, kande transporti e telekomuniki modernigesis en l'arkipelago. Nun, Insuli Kaiman havas un ek la maxim stabila ekonomii de Karibia.

La teritorio ne havas direta imposti ed esas prosperanta financala centro por exterlanda kompanii. Cirkume 93.000 kompanii havas sideyi en Insuli Kaiman, inkluzite 300 banki.

## Referi
Kariofilo

**Kariofilo** esas burjono di floro di arboro *carvophillus aromaticus*, di Moluko o di Antili, ek la familio "mirtacei", uzata kom spico, piklo.
Karotido

**Karotido** esas singla ek la du grosa arterii qui portas sango aden kapo. Li existas en la du lateri de la kolo.
Karotino

**Karotino** esas hidrokarburo, fuzebla ye 118º C, ye qua konsistas la materio flava di karoti, e qua absorbas oxo di aero.
Kartilago

**Kartilago** esas tisuo animalala, flexebla, plastika, di qua hardesogrado fluktuas inter olta di osti ed olta di ligamenti.
Karto

**Karto** esas quadrato o rektangulo ek sorto di papero rezistiva, ma flexebla, facita ek plura papero-folii interglutinita.
Kartusho

**Kartusho** esas kadro skultita, forme di karto di qua bordumo, angulo, aspektas quale volvajo, destinita por recevor enskriburo, devizo, moto, la monogramo di ulo, e quan onu plasizas sur edifico, infre ed en l'angulo (sinistre e dextre), di tabelo, di pikturo, di graburo, di mapo. - lineo-kadro elipsoida qua, en hieroglifo-texto, cirkondas la nomi de la deaji, di la reji, di la dinastii.
Karubiero

**Karubiero**

**Karubo** esas la shelo pulpa di arboro ceratonia siliqua, verda, ek la familio "leguminosi", e di qua la ligno esas tre harda.
Karpino

**Karpino** esas *Carpinus betulus* granda arboro qua kreskas en foresti, e di qua ligno, harda, kompakta e blanka, demandesas por facaji da tornisti, karpentisti, veturifisti, e.c.
Karoto

**Karoto** esas planto ek la familio  "umbeliferi", di qua la radiko (pulpoza) esas manjebla. (L. daucus carota)
Karunklo

**Karunklo** esas :
* (anatomio) mikra peco karna (en l'organismo) ; apendico karna an fronto, an pektoro di ula uceli (dindi, kazuari, e.c.)
* (botaniko) influro di kapsulo qua kovras parto di greno.
Orelo

**Orelo** esas organo di audado uzita da animalo por detektar sonora ondi. La termo povas referar ad kompleta sistemo responsiblo por kolekto e debuto traktinta di sono, o simple l'extera vizebla parto. Ne omna animali havas oreli en la sama parto di korpo.

## Ne mamiferana audala organi
Araneo havas pili sur lia gambi qua uzesas da detektinta sono.

Reptiliana oreli havas nur uno osto - kolumela

## Mamiferana orelo

mamiferi, havas du oreli, singla en amba kapo-lateri. **Extera orelo** esas funelo per kaptar e koncentrar sono onduli.

Certa mamiferi povas movar l'aurikulo por direktar lia funelo, kom ulo povas turnar l'okuli. La maxim multa homi perdis ta apteso. Ma homala funelo ampligas poka decibeli la frequenci cirkum 2.000 Hz e 3.000 Hz. **Helixo** esas rebordo di orelofunelo.

**Meza orelo** inkluzas *orelo-tamburo* ed *oseti* (tri tre mikra osti) ke servas kom martelo.

**Interna orelo** kontenas ne nur audado organo, *kochleo*, ma anke *labirinto*, equilibr-organo, responsanta di percepto kun angula pozeso di kapo e lia acelero.
Kasono

**Kasono** esas aparato quan onu uzas por konstruktar sub la surfaco di maro, di fluvio, e.c., quaza pontono quan onu povas elevar od abasar, segun la naturo di laborendi.
Kashmiro

**Kashmiro** esas texajo tre delikata, facita ek lano di mutoni, ed ek lanugo di pektoro di kaprini Tibetala.
Kastanyeto

**Kastanyeto** esas mikra peco ek busoligno od ek ivoro, kavigita skaliatre, juntita per kordeto an altra peco identa kontre qua onu igas lu frapar, por indikar forte la ritmo di dansario o kantario.
Koqu-vari e bak-vari

**Koqu-vari e bak-vari** 

**Kaldrono** esas poto, en qua onu koquas nutrivi e boliigas aquo.

**Kasrolo** esas implemento koqueyala ek metalo, vazo cilindra kun mancho e funda plata, en qua onu koquas nutrivi diversa.
Kastono

**Kastono** esas :
* Kapo di fingro-ringo, parto salianta en qua esas inkastrita lapido.
* Parto salianta, ek sama metalo kam la fingro-ringo, sur qua onu grabas monogramo.
* Singla ek la lapidi, ek la diamanti inkastrita, de qui konsistas koliaro.
Listo di geologiala fenomeni

**Listo di geologiala fenomeni** 

**Kataklismo** esas irga subverso di teral surfaco per granda fenomeno: inundo, tertremo, erupto.
Katakombo

**Katakombo** esas chambrego subsula qua uzesis kom sepulteyo, osteyo ; exkavajo adube onu asemblis osti.
Katakrezo

**Katakrezo** esas retorikala figuro, per qua la vorto qua indikas propre ta o ca objekto, uzesas por indikar altra objekto qua esas sur parto analoga ye l'unesma.
Katalepsio

**Katalepsio** esas supreseso semblanta di vivo per suspenseso di sentiveso extera e di moviveso volata kun rigidesko kadavrala.
Kastoreo

**Kastoreo** esas substanco sekrecata da glandi qui esas sub la kaudo di kastoro, e quan onu uzas kom kontrespasmo.
Katafalko

**Katafalko** esas estrado dekorala, erektita meze di kirko, en qua sarko esos enklozita dum funero e simulita dum oficii memorigala.
Katalpo

**Katalpo** esas *catalpa*, arboro ek la familio "bignonacei", di qua folii esas larja ed ovala, flori blanka e reda-puntizita, e quan onu kultivas en Europa kom plezuro-planto.
Katekismo

**Katekismo** esas (religio Kristana) libro en qua esas rezumita la punti precipua di la docado religiala.
Kateno

**Kateno** esas :
* ligilo qua konsistas ye serio de ringi ek metalo, interplektita.
* longajo ek elementi interplektita, qui esas ica dop ita, od eventas ica pos ita, seninterrupto.
Katguto

**Katguto** esas sorto di ligilo, facita  ek intestini de mutono o de kato, uzata (aseptigite) por la suto di plagi.
Kaucion-sumo

**Kaucion-sumo** 

**Kauciono** esas pekunio-quanto quan onu depozas, o quan onu su engajas pagor, garantie di su-engajo agita da altru o da su ipsa.
Kaustiko

**Kaustiko** esas kurvo qua envelopas lumoradii refraktita da spegulo konkava, ta radii venante de un lumopunto.
Kavalrio

**Kavalrio** esas la parto di armeo, qua konsistas ye viri sur kavali.

**Remonto** esas segmento di armei di qua la rolo esas furnisar a militisto-korpi ed a institucuri militala la kavali quin li bezonas.
Kaverno

**Kaverno** esas granda e profunda subtera kavajo, apta kom refujeyo. Ol kreesas naturale per erodo, produktita dum mili di yari da aquo, glacio, lavaofluo o, min frequa, da kombinuro di multa faktori. Ordinare, kaverni formacesas per dissolvo di kalkopetro da aquo kelke acida.
Kayero

**Kayero** esas :
* Asemblajo ek plura papero-folii, generale intersutita unlatere.
* Asemblajo ek folii ye qui konsistas fragmento di verko skribala quan onu editas partope.
Kazino

**Kazino** esas loko di interrenkontro por lud-riskar. Ordinare, kazini konstruktesas proxim o kombinita kun hoteli, restorerii, komercala centri, turistala krozonavi, od altra turistal atraktivi. Kelka kazini anke gastigas muzikala spektakli, komediala spektakli od altra amuziva agadi. En kelka loki, kazini esas un ek la maxim importanta ekonomial agadi e/o turistal atraktivi di kelka urbi, exemple Makau (Chinia) e Las Vegas (Usa).

Maxim-multa-kaze, la minima evo por lud-riskar en kazini esas 18 o mem 21 yari. Multa diferanta tipi di ludi povas uzesar por lud-riskar, exemple kelka kartoludi, ludokubi, ruleti, *baccarat* e video-pokero.
Kazo

**Kazo** esas :
* ek l'eventaji quin povas produktar stando, konjunturo, l'eventajo qua esas produktita, fakte o supozate o konjektate.
* (gramatiko) en ula lingui, dezinenco di substantivo (e di adjektivo e pronomo qui relatas lu), por indikar lua precipua roli en frazo.
Kazuaro

**Kazuaro** esas *Casuarius*, ucelo steltiera di arkipelago Indiana e di Australia, simila a strucho, ma di qua ali esas plu kurta.
Kepio

**Kepio** esas :
* kapovesto lejera, kun mikra viziero, quan portas ordinare armeani.
* kapovesto samaforma di skoldani, kolegiani, liceani, e.c.
Kermeso

**Kermeso** esas *coccus ilicia*, kochenilo qua vivas sur speco di querko, e di qua femino facas, sur folii, stipi e branchi di ta arboro, mikra sheli sferatra e reda.
Kerubo

**Kerubo** esas :
* en la testamento olda (biblo) : reprezenturo de l'anjeli, qui ornis  la tabernaklo ; nomo di ula anjeli.
* che la kristani : anjelo qua, en la hierarkio cielala, esas situita pos l'arkianjelo, e qua la pikturi e skulturi reprezentas ordinare ye kapo di infanto aloza.
Kazuistiko

**Kazuistiko** esas :
* parto di teologio, qua traktas la solvo di kazi di koncienco.
* tendenco a serchar subtilaji rezonala.

**Kazuisto** esas teologiisto qua su konsakris a studiar e solvar kazi di koncienco.
Keglo

**Keglo** esas singla de non koni ligna quin onu pozas sur sulo olia-baze, e quin onu probas abatar per lignobulo quan onu lansas de kelke fore.
Khan

**Khan** esas :
* Sinioro (che la hordi nomada, Turka o Mongola). 
* Suvereno (olim, che la Turki e la Tatari). 
* (en Persia) Guvernisto di provinco, ed ulagrade oficiero statala.
Kimero

**Kimero** esas :
* monstro quan l'Antiquo reprezentis kom asembluro stranja ek parti di animali diversa.
* (metafiziko) kreajo imaginala da spirito, quan onu aceptas kom realajo.
Kiosko

**Kiosko** esas :
* belvedero, paviliono apertita omnalatere, situita en gardeno, sur teraso.
* en granda urbi : mikra paviliono en qua onu vendas jurnali, flori ; o paviliono plu granda, en qua su instalas muzikisti municipala qui venas ibe por plear publike arii por muziko-prizanti.
Kirko

**Kirko** esas edifico por la kulto kristanisma. Kelkefoya onu anke uzas la vorto por la kulti di alia religii.

Kirki ofte havas (preske) simetra plankplani, quale kruco o rektangulo, ma multa anciena kirki havas dessimetra plankplani.

Onu nomas kirko quo esas sido di episkopo katedralo. Basiliko esas kirko kom specala yuri.
Kizelguro

**Kizelguro** esas materio qua konsistas precipue de silico (til 90%), generale verda, qua venas de la deskompozeso di diatomei qui kaptabis silico ; uzata por facar dinamito, smalio, cementi, e.c.
Klaso

**Klaso** esas :
* kategorio de civitani.
* kategorio de adolecanti, kunvokata singla-yare por lia instrukteso militala.
* kategorio de lernanti qui frequentas singla grado di lerno-kurso.
* omna kategorio de personi, de kozi, distributita segun la difero per grado o mem (nur) pri naturo.
* singla ek la granda grupi de animali o de vejetanti.
* kategorio di objekti en objekt-orientizita programifo.
Klefo

**Klefo** esas utensilo uzata por apertar seruri, ordinare per rotaco cirkum lua axo. Ol facesas de metalo, plastiko od altra harda materialo.

L'unesma klozili uzita en l'anciena Roma esis multe simpla: li konsistis ek du ringi, singla ek li atachita ad un latero de ula pordo ed, inter la du ringi traversizesis klovo (Latine: *clavus*, *clavi*). La vorto *clavi* originis la vorti Hispana "llave", Franca "clef", edc., ed Ido "klefo".
Klamido

**Klamido** esas mantelo Greka, Romana, di qua un de l'anguli elevesas til shultro dextra, ube lu anligesas per agrafo.
Klepsidro

**Klepsidro** esas aquohorlojo qua indikas la kloki per la ne-interruptita flueto da ula quanto de aquo en tempoquanto predeterminita.
Kliento

**Kliento** esas :
* Persono qua provizar su che komercisto.
* (en antiqua Roma:) Qua metas su supra la protektado di potenta civitano.
Kliko

**Kliko** esas movebla leverobrakio qua, ingranante rotodenti, povas impedar la movo di roto en movo en sinso kontrea.
Klinometro

**Klinometro** esas aparato uzata - en aernavigado, marnavigado - (an busolo) por mezurar la [deviaco] de [horizontalo.
Feleti Sevele

**Feleti Vakaʻuta Sevele** (n. en 1944) konsultisto e politikistulo esis chefministro di Tonga de 2006 til 2010.
Klipero

**Klipero** esas seglonavo, multatuna, pasable rapida, uzata olim por teo-komerco, note inter Britania  e Chinia.
Klimatologio

**Klimatologio** esas la ciencala studio di klimati, to esas, vetero-standi dum certena tempo-periodo. Nun, ol esas studio-fako del atmosferala cienci e subfako de la fizikala geografio, qua esas un ek la Cienci di la Tero.

La klimati tendencas esar poke varianta dum longa periodi, inkluzite dum geologiala tempi. To permisas la developo di certena tipi di vejetantaro, e mem kelka tipi di suli segun latitudo. Por definar ula klimato-tipo bezonesas observar ol dum longa tempo. La Mondal Organizuro pri Meteorologio establisas adminime 30-yara observado, tamen kelk autori propozas plusa observado-tempo: adminime 100 yari, o pluse.

Exemplo pri fenomeno nun studiata da klimatologio esas El-Ninyo.
Klinko

**Klinko** esas klozilo di pordo, ek simpla ferolamo quan on abasas sur feropeco muntita an pordokadro, kande onu klozas pordo e sublevas kande on apertas lu.
Kloroformo

**Kloroformo** esas liquida, densa ed oleatra organika kompozajo kun formulo **CHCl<sub>3</sub>**, senkolora e volatila. Franca kemiisto Eugène Soubeiran e Germana Justus von Liebig deskriptis ol en 1831, dum ke Usana Samuel Guthrie preparis granda quanto di kloroformo la sam yaro. La tri konsideresas deskovreri di kloroformo.

Kloroformo uzesis kom anesteziivo, ma esas toxika e povas mortigar se drinkata od inhalata en granda quanto. Unesma uzajo eventis ye la 4ma di novembro 1847 kande Skotiana mediko James Young Simpson experimentis lua anesteziiva propraji. Nune ol uzesas por dissolvar substanci en laboratorii e farmacial industrio. Ol anke uzesas kom materio prima por produktar altra kompozaji.
Kloroso

En fitopatologio, **kloroso** nenormala stando en qua folii di ula planto aquiras paleso verdatra, pro poka produktado di klorofilo. La planti afektata perdas kapaceso pri sintezar karbohidrati, e povas mortar se la poka kapaceso por produktar klorofilo ne traktesas. La vorto "kloroso" originis de Greka vorto *khloros*, signifikanta "verdatra flavo".

Ordinare, la kauzo di kloroso esas la manko di nutrivi en la sulo, asociita kun alta pH. Por korektar la sulo uzesas dungi kontenanta fero, magnezo ed azoto.
Klovo

**Klovo** esas mikra fera stango, pintoza, kun un kapo, quan onu uzas por fixigar, muntar o suspendar ulo.
Knaucio

**Knaucio** esas planto herbatra, kun flori violea, purpurea, ed anke blanka, quan onu uzis olim kom medikamento kontre skabio.
Knuto

**Knuto** esas instrumento di tormentado, che la Rusi caroza : flogilo qua konsistas ye plura ledrobandi interplektita, qui, cirkum l'extremajo, esas separita e provizita ye hoki ek fero.
Perm

**Perm** (en la Rusiana: Пермь) esas chef-urbo di regiono Perm en Rusia, urbo che Urala montaro. 

Perm esas urbo en l'esto di Europana Rusia, ye amba lateri di la rivero Kama, weste del Ural. L'urbo kontas cirkum 1 milion habitanti e jacas an la Trans-Siberiana fervoyo, cirkume 1100 kilometri de Moskva. Perm esas importanta industrial urbo ed interna portuo. Ol esas la chef-urbo di la sam-noma frontiero-regiono Perm.

De 1940 til l'urbo nomesis Molotov, segun la Soviet-Rusiana chef-ministro e ministro di Extern Aferi Vyacheslav Molotov.

L'urbo e geologial epoko nomesis segun la proxima regiono: la skoto Roderick Murchison (1792-1871) komencis del urbo Perm expedicioni per qua il povis limitizar l'epoko Perm.

Lor la Soviet-Uniono multa "gulag"-kampeyi trovesis cirkum Perm, inter qui Perm-36 (che la vilajo Kuchino), l'unika restinta punis-kampeyo.
Koadjutoro

**Koadjutoro** esas kleriko juntita ad episkopo, ed ad arkiepiskopo, por helpar lu en lua funcioni episkopala e remplasar lu se l'ofico vakas.
Kluzo

**Kluzo** esas truo cirkla horizontala, borita en la parto avana di navo (dextre o sinistre  di la pruo), tra qua pasas la kablo  muntita an ankro.
Klubo

**Klubo** esas asociitaro ek personi qui pagas komuna-spense po l'uzado di chambrego en qua li povas su asemblar por ludar (per karti, e.c.) lektar jurnali, revui, diskutar pri politiko, e.c.
Koko

**Koko** esas fuelo, reziduo de min-karbono quan kalcinas en vazo kluza*, por separar de olu hido e la parti sulfa e bitumina.
Krizalido

**Krizalido** esas nimfo di lepidoptero e lua envelopilo.

**Kokono** esas envelopilo quan facas, ek sua fili, la maxim multa larvi (raupi) di lepidopteri, ed en qua eventas lia lasta metamorfoso.
Kolchiko

**Kolchiko** esas *Colchicum autumnale*, planto bulboza, kun flori violea, di qua toxikeso uzesas por kuracar artrito.
Koldkremo

**Koldkremo** esas kosmetiko astriktiva por pelo, qua konsistas vaxo blanka, spermaceto, ed oleo ek mandeli.
Kolegio

**Kolegio** esas korpo ek personi submisata a regularo komuna:
* (1) (en Roma antiqua) Korporaciono.
* (2) Korpo ek elekteri politikala qui apartenas ad un distrikto votala.
* (3) Edukerio publika, municipala (kontraste kun "liceo", edukerio statala).
Kolektivismo

**Kolektivismo** esas politikala e sociala doktrino qua establisas komonala proprieto di omna vari e produktado-moyeni. Dum la historio probesis multafoye adoptar kolektivismo, ma til la 18ma yarcento kreesis nula teorio pri ol.

Dum la 19ma yarcento, l'apologio di kolektivismo facesis da anarkiisti. Tamen, kelka reformisti, exemple Hispano Joaquín Costa Martínez, propozis ol por solvar la problemi agrala.

Kolektivismo ofras, kom solvuro di la problemo "quale desaparigar povreso", la komunigo, profite da socio, di omna produktili.

## Referi
Kolektoro

**Kolektoro** esas parto di elektromashino, ek asemblitaro de lami ek metalo elektrokonduktiva (kupro, precipue), dispozita periferie di cilindro, ed interizolita per lami de mikao.
Kolero

**Kolero** esas morbo epidemiala, quan karakterizas grava perturbeso intestinala, kun koldesko interna e kontrakto spasmatra di la membri.

**Kolerino** esas diareo fortega qua esas simptomo qua anuncas kolero.
Kolareto

**Kolareto** esas stofo-garnituro por la kolo, generale plisoza, quan portas viri lor rejo Henrik 4ma di Francia  (t.e. cirkum 1600a yari) e mulieri, divers-epoke.
Koliaro

**Koliaro** esas ringo qua cirkondas kolo: (1) ornivo an kolo: (2) ringo ek metalo, ek ledro, quan onu metis cirkum kolo di sklavo, quan onu metas cirkum kolo di animali por ligar li ad ulo; (3) koloharneso di tirobestio; (4) ringo qua cirkondas ula objekti.
Kolibrio

**Kolibrio** esas familio di uceli de regioni tropikala di Amerika, kun cirkume 366 speci e 113 generi. Li habitas de Alaska til Tero di Fairo, ma la maxim multa speci habitas Central o Sudal Amerika. Segun statistiki de 2024, existas 21 speci di kolibii minacata pri extingo.

Kolibrii havas karakteristiki qui posibligas rapida flugado e manovreso: alta kapaceso metaboliala, adapti por granda altitudi, habilesi vidala e komunikala, e kelka speci povas parkurar granda disti dum migrado. Kolibrii esas la maxim mikra del uceli konocata, mezuranta de 7.5 til 13 cm. La min granda ek li esas *Mellisuga helenae*, qua mezuras admaxime 5 cm e pezas 2 grami, ed habitas Kuba. La maxim granda esas gianta kolibrio, qua mezuras 23 cm e pezas de 18 til 24 grami.

Kolibrii havas beki arkatra e kolori briloza, ed ordinare manjas nektaro, tamen li anke povas manjar insekti.
Kolimbo

**Kolimbo** esas *Colymbus*, ucelo de la norda misfero, qua povas permanar dum multa tempo sub aquo-surfaco.
Kolodiono

**Kolodiono** esas solvuro ek pulverokotono en etero, alkoholizita, uzata kirurgiale kom aglutinivo, e fotografalo por igar adheriva, sur vitro-plaki, la strato de iodido.
Kolofono

**Kolofono** esas materio rezinoza, per qua onu fricionas krini di arketo por ke olu ne glitez sur kordi di violino e.c.
Listo pri kanceleri di Austria

La **[[kancelero]]** esas la chefo di guvernerio di Austria. Ilu reprezentas la supra autoritato di la federala guvernerio. L'ofico kreesis en 1918.

Yen listo pri kanceleri di Austria.

## Videz anke
* Prezidanti di Austria

## Referi
Werner Faymann

**Werner Faymann** (n. ye la 4ma di mayo 1960) konsultisto e politikisto esis kancelero di Austria de 2008 til 2016.
Kolumbario

**Kolumbario** esis konstrukturo funerala en Antiqua Roma qua kontenis nichi aden qui onu pozis l'urni mortintala.
Earle Page

**Earle Christmas Grafton Page** (1880 til 1961) mediko e politikistulo, esis chefministro di Australia en aprilo 1939.
Koluteo

**Koluteo** esas *colutea arborescens*, arboreto, ek la familio "papilionacei", di qua folii olim uzesis kom purgivo, e di qua sheli explozas bruisoze.

**Stafilo** esas arboreto, vicina ye l'aceri, kun folii kompozita, kun aristi plumatra.
Kolzo

**Kolzo** (*brassica rapa oleifera*) esas planto krucefera, di qua grani donas oleo quan onu uzas precipue por salado.
Georges Seurat

**Georges-Pierre Seurat** (2ma di decembro 1859 til la 29ma di marto 1891) esis Franca piktisto.

## Referi
Komao

**Komao** esas muzikala tre mikra, quan onu desegardas, ordinare, pro ke ol esas apene oreloperceptebla.
Komedono

**Komedono** esas stopilo kornatra qua obstruktas orifico di glando sebala, e formacas "punto nigra" di vizajo.
Komisario

**Komisario** esas la persono komisita a taski pri administrala policistaro e responsanta pri manteno di ordino e di sekureso en medio.
Komodo

**Komodo** esas moblo, di qua la suprajo ne esas plu alta kam l'adulto-kubiti, garnisita  ye tirkesti en qui onu lokizas  linjo, vesti, e.c.
Andrés Segovia

**Andrés Torres Segovia, 1ma Markezo de Salobreña** (1893 til 1987) esis Hispaniana klasika gitaristo.
Dickinson W. Richards

**Dickinson Woodruff Richards, Jr.** (1895 til 1973) esis Usana mediko qua recevis la Nobel-premio pri Fiziologio o Medicino en 1956.
Kompanio

*videz anke [[Kompanio (homonimo)]]* 
**Kompanio** esas (komerco) l'asociito o l'asociiti, aludita da l'abreviuro "e Ko."
Kompanio (homonimo)

**Kompanio** esas :
* (komerco) L'asociito o l'asociiti, aludita da l'abreviuro "e Ko." 
* parto di bataliono, quan komandas kapitano.
David Cameron

**David William Donald Cameron** (n. ye la 9ma di oktobro 1966) esas Britaniana politikisto di la Konservema Partiso qua esis chefministro di Unionita Rejio di 2010 til 2016.

Pos la rezultajo di la referovoto pri ekirar l'Uniono Europana ye la 24ma di junio 2016, ilu anuncis sua renunco quale chefministro, e fakte ilu renuncis ye la 13ma di julio sam yaro.

Tipe por ilua periodo quale chefministro esis facino por la debajo nacionala e por reduktar la deficito, qua rezultis ad austereso.
Kompaso

**Kompaso** esas instrumento kun du branchi asemblita tale ke li povas mezurar anguli, trasar cirkli dimensionale interdistanta.
Otto Albert Blehr

**Otto Albert Blehr** (1847 til 1927) yuristo e politikistulo, esis chefministro di Norvegia de 1902 til 1903 - kande Norvegia jacis unionita a Suedia - e de 1921 til 1923, kande Norvegia ja esis nedependanta.
Kolumno

**Kolumno** esas dividuro vertikala (kolonatra) interparalela, di paginedi de komposturo, de imprimuro (texto).
Kompletorio

**Kompletorio** esas (liturgio anglikana e katolika) la lasta parto di oficio, qua dicesas o kantesas pos la vespri.
Komparativo

**Komparativo** esas modifikuro di adjektivo, qua indikas ke la qualeso expresata da lu pozitive esas egardata kom grado superiora.
Listo pri chefministri di Suedia

La chefministro esas la chefo di guvernerio di Suedia. Ta ofico kreesis en 1876. Antee la rejo esis la chefo di stato ed anke chefo di guvernerio di la lando.

Yen listo pri chefministri di Suedia de 1876 til nun.

## Videz anke
* Listo pri monarki di Suedia
Axel Pehrsson-Bramstorp

**Axel Alarik Pehrsson-Bramstorp** (1883 til 1954) politikistulo, esis chefministro di Suedia de junio til septembro 1936.
Kondimento

**Kondimento** esas substanco quan on adjuntas por plufortigar, spicizar, la saporo di nutrivi, sive lor lia manjo en la repastotablo, sive por lia preparo. Kondimento havas senco tre generala, plu larja kam spico, piklo, e.c.
Konfesiono

**Konfesiono** esas (religio Kristana) deklaro koram publiko pri sua acepto di la kredentaji di ta o ca eklezio.
Konfeto

**Konfeto** esas buleti de gipsajo, dina rondaji de papero koloroza, quin onu interlansas dum karnavalo.
Sistemo di kustumi e tradicioni

En Mexikia on konocas neformale la Sistemo di kustumi e tradicioni (Hispane: *usos y costumbres*) a sistemo di autoguvernado praktikata da multa municipi de indijena populani por regular vivado en lia socio. Ca sustenesas per la 2esma artiklo dil Mexikiana Konstituco.

Quankam l'introduktado di ca sistemo en la fako elektala videsas quale vinko dal indijenismo, certe ofte generabas multa kritiki. L'elekti facita per ca sistemo ofte esas kaosoza ed ambigua, ed on relatas oli al korupteso. Dum l'unesma elekti facita en la stato Oaxaca, adminime la quaresma parto del municipi ube eventis elekti kontestis la rezulturi dil votado, e kelkakaze oli finis violentoze. La kritiki anke traktas pri ke l'elekti apogata sur la tradicionla kustumi ne relatas la liberala demokrateso. En 2007, ca klaso di elekti atencigis omnu kande la voturi dil kandidatino Eufrosina Cruz Mendoza, qua konkursis por la posteno di komonestro di Santa Maria Quiegolani, Oaxaca, senvalidigis pro la fakto ke el esis muliero.
Kongregaciono

**Kongregaciono** esas :
* (a) kompanio  de sacerdoti  qui su obligis  per vovi, per regulo komuna, agnostika da la Santa Siejo ; (b) kompanio de kleriki qui, aganta segun la regulo komuna dil ordeno a qua li apartenas, su obligas per regulo specala.
* asociitaro de nekleriki, qui interunionas sub la nomo di santo, por la pratikado di pieso.
* komitato de kardinali, de kleriki, establisita de papo (en Roma), por studiar lua aferi.
Konidio

**Konidio** esas sporo di fungo, qua naskis sur organo sporifera acesora, che speci qui posedas altra reprodukt-organo.
Koniko

**Koniko** esas :
* (geometrio) singla de la kurvi (cirklo, elipso, hiperbolo, parabolo) quin onu obtenas per la seciono di kono per plani diverse situita relate l'axo e la genitanto.
* (geometrio analitiko) seciona plano di kono duesmagrada, e di qua equaciono esas : ax2 + 2 bx + cy2 + 2 dx + 2 ey + f = zero.
Konko

**Konko** esas envelopilo kalkoza di kelka moluski qui ordinare vivas en la maro. La konko esas parto de la korpo dil animali. Konki ordinare trovesas sur plaji, e kande li esas vakua esas pro ke l'animalo mortis.

Ordinare, konki esas l'extera skeleto di senvertebra animalo, to esas, animalo sen spino, ed ordinare konsistas ek kalkokarbato o chitino. La maxim multa konki trovata sur plaji apartenas a moluski marala.
Konkordato

**Konkordato** esas :
* kontrato da papo kun suvereno, pri la yuri rispektiva di stato e di eklezio.
* kontrato per qua komercisto qua ne plu povas pagar sua debaji obtenas, de sua debarii, pagofristo o la diminuto di parto de lua debajo.
Kono

**Kono** esas :
* (geom.) Surfaco genitata da rekto moviva, qua pasas ye punto fixa ("somito") e su apogas a kurvo fixa ("direktanto"). Solido formacita da ta surfaco restriktata ad seciono facita perpendikle ye olua axo.
* Objekto konatra.
* (bot.) Frukto di ula arbori ("koniferi") qua konsistas ye squami imbrikita cirkum axo komuna.
Konosmento

**Konosmento** (Angle *bill of lading*, abreviuro **B/L** o **BOL**) esas dokumento signatata da kapitano o navestro, deklaranta la naturo e quanto di vari transportata e la kondicioni di transporto, ordinare per navo. Segun reguli pri internaciona komerco, ca dokumento esas transferebla ad altra persono od entraprezo, e to permisas negociar la transfero di proprieto di la varo transportata. La konvenciono di Bruxel, signatita en 1924 e modifikita da la Reguli di Den Haag-Visby de la yaro 1968, e, plu recente, da la Reguli de Hamburg, de la yaro 1988, regulas la transporto di vari e l'uzo di konosmenti.
Konkoido

**Konkoido** esas kurvo ek du branchi infinita, qui havas kom asimptoto rekto fixa, e simetra relate la perpendiklo trasita de punto fixa a ta rekto.
Konsoldo

**Konsoldo** esas *Symphytum*, planto qua formacas genero di la familio "boraginei", di qua la radiko uzesis olim kom astriktivo.
Kontradanso

**Kontradanso** esas salono-danso, ek kin parti o figuri, exekutata sucedante da du o quar grupi qui stacas inter-regarde.
Kontrakturo

**Kontrakturo** esas stretiguro, kun rigidesko, qua eventas en muskulo pos konvulso, nevralgio, reumatismi, e c.
Kontrapunto

**Kontrapunto** esas formo di muziko klasika, en qua onu asemblas, cirkum frazo precipua quon onu selektis kom temo, parti acesora  qui interunionas interseque en kombinuri harmoniala determinita, noto kontre noto.
Kontrabaso

**Kontrabaso** esas la maxim fonogamo-basa ek l'arket-instrumenti – plu granda kam violoncelo e samaforma, kun tri kordi. Ol esas normala instrumento en simfonial orkestri, ed anke uzesas en altra muzikala jenri, exemple jazo, blues e rock.
Konsulo

**Konsulo** esas :
* (lor la Roma-republiko antiqua) stat-oficiro, elektita singlayare da la plebeyo, e qua partoprenis, kun un kolego, l'autoritato lego-exekutigala.
* (lor la Roma-imperio antiqua) stat-oficiro nominita da la senato, ma di qua la rolo esis nur honorizala.
* agento diplomacala komisita da guvernistaro por protektar, en lando stranjera, interesti di sua samalandani.
Konverto

**Konverto** esas :
* (gisado) Aparato  por konvertar gisfero aden stalo - retorto metalo-tola, provizita ye briki refraktara, en qua onu submisas gisfero a l'efiko da kaloro e da forta aerofluo.
* (elektrologio) Aparato per qua onu chanjas la direcioni di fluo elektrala (elektrofluo) sen diplasar la guidfilo di la baterio.
Konvolvulo

**Konvolvulo** esas planto herbatra od arboretatra, kun flori dispozita funelatre, di qua la precipua speci reptas sur sulo o volvas cirkum la planti vicina. (L. convolvulus).
Koralio

**Koralio** esas produkturo kalkoza ek ula polipi, plu o min dazlante-reda, kun la formo di rami, maxim-multa-kaze fixigita an roki submarsurfaca.
Korbo

**Korbo** esas recevuyo ek oziero, ek junko, e c., plu o min rigida di qua la dimensioni e la formi esas diversa, uzata por kontenar  o transportar provizuri, viktualii, e c. Ol esas artefakto komuna en mestiero di diversa populi, kom l'indijeni di Amerika.

Ratano anke esas komuna materialo uzata por manufakturar korbi.
Kordono

**Kordono** esas :
* kordeto qua esas un ek l'elementi  di kordo.
* mikra treso ronda o plata, rubando plu o min larja, uzata por rolo determinita.
* (anatomio) branchifuro di la nervi.
* lineo kontinua quan formacas kozo, serio de kozi, alonge spaco determinita.
Konyako

**Konyako** esas brandio qua esas produkturo naturala de la vini rekoltata e distilata en la regiono qua cirkondas la Franca urbo Cognac.
Korko

**Korko** esas ta strato sponjatra e lejera di speco di querko, *quercum suber*, de qua onu facas botelo-stopili, flotaceri, e.c.
Kornalino

**Kornalino** esas agato mi-diafana, plu o min obskure-reda, de qua onu facas siglili, ringi fingrala, e.c.
Kornamuzo

**Kornamuzo** esas muzik-instrumento rustika, di qua la son-koloro esas nazo-sonanta, facita ek felto-sako, aero-tanko, quan onu inflas per la boko, mediace tubo, ed ek tri tubi muntita sur felto-sako, de qui du emisas noto kontinua, e de qui la triesma esas provizita ye boko-peco langetoza aden qua suflas la pleanto, e borita ye trui sur qui lu promenigas sua fingri por produktas diversa noti.
Korneo

**Korneo** esas membrano qua tapisas la dopa parto di okulo.

**Leukomo** esas makulo blanka, opaka, qua naskas ulakaze sur korneo di okulo.
Koriandro

**Koriandro** esas :
* (botaniko) planto aromata, qua formacas genero ek la familio  "ombeliferi".
* La semino sika di ta planto, uzata en koquo, en farmacio-medikamenti.
Korolario

**Korolario** esas :
* to ke on adjuntas por apogar kauzi di qua on uzabas;
* konsequo rezultar de propozo kam venas di esar demonstrita;
Petalo

**Petalo** esas singlu di korolo.

**Korolo** esas parto di la floro, formacita ek un o plura petali, qua envelopas la pistilo e la stamini.
Korpo (biologio)

**Korpo** esas che la homi e la bestii: ensemblo ek la parti materiala qui kompozas organismo en qua rezidas la vivo animalala.
Korsajo

**Korsajo** esas parto di la robo, qua kovras la busto (di muliero) la parto supra, de la shultri til la tayo (do, super la jupo).
Korto (homonimo)

**Korto** esas :
* rezideyo di suvereno e di lua cirkondanti.
* (yurocienco) asemblitaro tribunala qua eventis, origine, en la lojeyo di la suvereno.
* arkitekturo parto di domeno, tereno sentekta, generale cirkondata da muri o da edifici, qua esas avan o dop la habiteyo precipua.
Korundo

**Korundo** esas lapido, preske tam harda kam diamanto, formacita ek alumino diverse-koloroza pro kontenar oxidi metalala.
Kosmogonio

**Kosmogonio** esas sistemo pri la formaceso di universo.

## Extera ligili
* La Glaciala Kosmogonio da Hans Hörbiger
Kostumo

**Kostumo** esas :
* Maniero di vestizar su, propra di ula populo, epoko, klaso sociala, o cirkonstanco.
* Vesto di viro konsistanta ek pantalono, vestono e jileto.
* Ceremoniala vesto di teatro.
Korporalo

**Korporalo** esas linjo sakrigita quan la sacerdoto extensas sur altaro, lor meso, e sur qua lu pozas kalico e hostio.
Koturno

**Koturno** esas ped-vesto quan portas, che la populi antiqua, la viri e la mulieri di rango supermeza ; sandalo kun suolo, fixigita an la pedo per ledro-bendi ligita super la maleolo e lasante la ped-fingri nekovrata.
Ali Hussain Kafi

**Ali Hussain Kafi** (n. ye la 7ma di oktobro 1928 til la 16ma di aprilo 2013), militestro e politikistulo, esis prezidanto di Aljeria de 1992 til 1994.
Krampo

**Krampo** esas subita, senvola e doloroza kontrakto di muskulo. Malgre tempala e nedomagiva, krampi povas produktar intensa doloro e tempala paralizeso dil muskulo afektata. Ol povas durar dum kelka sekundi o minuti. Muskulala krampi eventas ofte, ed asociesas kun gravideso, intensa exercado, od evo (ol eventas plu ofte en olda individui). Ol anke povas asociesar kun la manko di magnezo o kalio en l'organismo. Por preventar ol, kelk atleti inkluzas banano, spinato, fazeolo ed altra nutrivi en lia dieti, e drinkas mineral aqui richa en ca elementi. Cakaze, ol ne esas asociata kun morbi ed esas benigna. Ma ank existas krampi asociata a patologii, nome desordini nerval-muskulala.

Krampi diferas de spasmi, nam spasmi esas sequi di senvola e rapida kontrakti muskulala e ne esas doloroza, kontre ke krampo esas unfoya kontrakto muskulala, intensa e doloroza.
Kravato

**Kravato** esas peco de stofo quan onu portas cirkum sua kolo, kom ornivo, e qua (maxim-multa-kaze) pendas extremaje sur la pektoro.
Krazo

**Krazo** esas fuzuro de la vokalo o diftongo finala di vorto, kun la vokalo o diftongo komencala di la vorto sequanta.
Kredenco

**Kredenco** esas plado-moblo, konsolo o tablo sur qua onu pozas la pladi, pladeti, glasi, e.c. por la servi di tablo lor repasto.
Kremono

**Kremono** esas stango qua restas vertikala, e qua, sive rotacante cirkum sua axo, sive per shovo-movo (komandata per maneto) engajas  su (o sua hoki) en trui supre ed infre en la fenestro.
Kreozoto

**Kreozoto** esas liquido oleatra, korodiva ed antisepsiiva, quan onu obtenas per la distilo di gudro lignala.
Krepo

**Krepo** esas stofo ek lano delikata, plu o min diafana, kun filo ondoza, quan onu preparas per kelke tordar la filo longesale (warpe), pose plunjante la texuro aden aquo e frotante lu per vaxo.
Kreso

**Kreso** esas planto perena, qua formacas genero ek la familio "kruciferi", qua kreskas alonge la rivereti, an la tereni inundata. *lepidium nasturtium*.
Krespo

**Krespo** esas ronda de pasto tre dina, ek farino dilutita kun lakto ed ovi, quan onu varsas, lejera-strate, aden padelo indutita ye grasajo, por koquar lu.
Kreto

**Kreto** esas kalko-karbonato amorfa, quan onu renkontras forme di strati plu o min dika, en ula sulo-strati. - kreto-krayono : bastoneto ek ta substanco, per qua onu skribas sur tabelo nigra od obskure-verda (en skolo).
Kriko

**Kriko** esas aparato por uzata por levar pezoza kargaji. Mekanikala kriki uzas dentostangi por levar pezoza kargaji, kontre ke hidraulikala kriki uzas hidraulikala forco. Kriki ordinare mencionas lia maxima kapaceso por levar, exemple 1,5 til 3 tuni (exemple, en modeli uzata por levar automobili) til multa tuni, en modeli uzata da industrii.
Krinolino

**Krinolino** esas :
* texuro  di qua la warpo esas lina, e la wefto ek krino.
* subjupo ek texuro de krino, por subtenar la robo por ke lu aspektez balonatre.
* subjupo garnisita ek barti, ek ringegi stala, e.c., sama-skope.
Kripto

**Kripto** esas tombo masonita, subsula, en kirko, olim uzita por sepultar individui judikata kom martiri.
Kristalino

**Kristalino** esas korpo lenso-forma, diafana, qua esas en l'okulo-globo, dop la pupilo, destinita a refraktar la radii luma ed igar li konvergar a retino.
Krizantemo

**Krizantemo** esas arboreto qua formacas genero ek la familio "kompozaji", kultivata en l'europeana gardeni pro lua flori, flava, blanka, rozea, violea. *chrysanthemum*